Da Orkla kjøpte seg inn i Rieber & Søn med 9,9 prosent i 2003 ble det betegnet som et fiendtlig oppkjøp.
- Rieber har alltid vært en familiebedrift og jeg tror vi driver den rimelig bra, resultatene tatt i betraktning. Vi har ikke tenkt å selge oss ned, sa familienestor Bjarne Rieber, daværende nestleder i Rieber & Søn-styret, til Dagens Næringsliv. I ni år holdt familien sitt eget løfte.
Fra 2003 til 2010 kjempet Rieber-familien for å hindre et Orkla-oppkjøp og brukte store deler av formuen på å kjøpe seg opp.
I 2010 gikk familien tilsynelatende seirende ut etter at de motvillig måtte legge inn bud på hele selskapet. Til manges overraskelse valgte Orkla å selge hele posten på 16 prosent til tross for lavt bud.